***Výbor Národnej rady Slovenskej republiky***

***pre kultúru a médiá***

50. schôdza výboru

**201**

**Uznesenie**

**Výboru Národnej rady Slovenskej republiky**

**z 9. júna 2009**

k vládnemu návrhu zákona o niektorých opatreniach týkajúcich sa Slovenského rozhlasu a Slovenskej televízie **(tlač 1019).**

Výbor Národnej rady Slovenskej republiky pre kultúru a médiá **prerokoval** vládny návrh zákona o niektorých opatreniach týkajúcich sa Slovenského rozhlasu a Slovenskej televízie **(tlač 1019)**

**A. súhlasí**

s vládnym návrhom zákona o niektorých opatreniach týkajúcich sa Slovenského rozhlasu a Slovenskej televízie **(tlač 1019)**

**B. odporúča Národnej rade Slovenskej republiky**

vládny návrh zákona o niektorých opatreniach týkajúcich sa Slovenského rozhlasu a Slovenskej televízie **(tlač 1019)**  **schváliť** so zmenami a pripomienkami uvedenými v prílohe uznesenia

#### C. ukladá predsedovi výboru

zapracovať stanovisko výboru do spoločnej správy výborov o výsledku prerokovania návrhu zákona vo výboroch v druhom čítaní.

Gyula **Bárdos,** v. r. Pavol **Abrhan**, v. r.

overovateľ predseda výboru

**Príloha k uzneseniu č. 201**

**zo dňa 9. júna 2009**

# Pozmeňujúce a doplňujúce návrhy

**vládnemu návrhu zákona o niektorých opatreniach týkajúcich sa Slovenského rozhlasu a Slovenskej televízie (tlač 1019)**

1. V čl. 1, 16. bode sa v § 20 ods. 7 označenie odkazu a poznámky pod čiarou k odkazu 29a nahrádza označením 30a.

Legislatívno-technická úprava.

1. K čl. II bod 16

V § 20 ods. 8 písm. a) a b) sa vypúšťajú slová „bez príjmov zo štátneho rozpočtu a príjmov z úhrad za služby verejnosti“.

Spresnenie danej problematiky.